Rod-Wyss isch Inn    Scheens Pordugal mir kemme  und dien dert d'Schwoobe iberrenne  wundere duets uns  und mir frooge  wie der Keebi das gschafft hett, nid glooge  mit dere Schloofbillemotiwazion  d'EM-Quali z'iberstooh, dä Gloohn  aendligg kenne mir als Midglid vo der Uno brofidiere  und uns mit unserer Suweränität und Unabhängigkeit brofiliere  Leesige zer Fridenssicherig und zue Konfliggt  kemme jetzt au vo uns, das isch no gschiggt  doch stelle mir sehr schnäll fescht  dass der "Dobbel Ju" anderi Wäg gooht, den är isch der "Grescht"  Au bim Schiifaahre isch "Rod-Wyss" inn  das macht fir kaine im Momänd no Sinn  doch dängg emol ans Eschdrycher-Wappe  die schbaare an de Aaziig mit kaim ainzige Rappe  s'ainzig Loch wo die mien iberwinde  isch s'Eschdrycher-Loch in Wänge hinde  uff alli Fäll hänn die guet Lache  der Frehsner macht jetzt bi uns ain uff Drache  in Brissel steehnt me iber d'Schwyz  d'Gnaggnuss losst sich nid effne, s'isch e Witz  s'Schatzkischtli blyybt drotz Styrflucht zue  und unser Bangg-Ghaimnis wäährt no Joohre mee  im Land vo Kieeh, Kääs und Bärge  findsch nid nur glaini Zwärge  nai sin mir syt neischtem au bikannt  fir Hochseeschifffahrt, sisch frabant  d'UBS kennt no der Adlandig kaufe  und mit de Zircher iber d'Stadt Ziiri rauffe  denn gäbs weniger Reglamazione, unglooge  wurdis Meer anschdell vo Ziiri iberflooge  Rodscher haisst der Schdärn am  Dennis-Himmel  isch das dää midem greschte ..........  ........ Dennis dängg, oder was mainsch Du  jetzt wonär hett sovyl Gäld verdient  isch är uff der ganze Wäld beriemt  und dorum versteehn mir ihn au nid  dass är Personal-Yyschbarigs-Bolitig bedrybd  gschuddet wird jetzt au im Bundeshuus  si sueche sich e rächte Fliigel uss  die zwai dien fir alli Schwyzer dolleriere  dass d'Schugger d'Ussländer dien schigganiere  und wies eso  im Fuessball isch  s'git bragtisch kaini Fraue, s'isch e Bschiss  Drumm singe mir ludd, nid hinder vorghaldener Hand  Blocher, der Grescht, im heren Vaterland